மேலும் சிறிது யோசித்துப் பார்க்கையில், வெற்றி என்பதை எப்படி வரையறுப்பது என்பது ஒரு சிக்கலான விஷயமாக இருந்தது. வெற்றியின் அளவுகோல் எது ? பணம் ? பதவி ? வாழும் முறை ? வசிக்கும் இடம் ? மனதின் மகிழ்ச்சி ? மன நிறைவு ? அளவுகோல் எதுவாக இருந்தாலும் அதனில் வெற்றியின் அளவீடு எது ? அளவுகோல் பணம் என்றால் அளவீடு எவ்வளவு ? ஒரு லட்சம் ? ஒரு கோடி ? ? அளவுகோல் வசிக்கும் இடம் என்றால் அளவீடு எது ? இரண்டு அறை கொண்ட வீடு ? இரண்டு மாடி கொண்ட வீடு ? வெற்றியை வரையறுப்பது என்பது ஒரு சிக்கலான விஷயம்தான்.